**PAPILDOMAS SUSITARIMAS NR. 6 DĖL PAPILDOMŲ IR NEATLIEKAMŲ DARBŲ**

**PRIE SUTARTIES NR. S-103**

2025-03-10

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-02-01 Šalys sudarė viešojo pirkimo sutartį Nr. S-103 (toliau – **Sutartis**), projekte „Rajoninio kelio Nr. 4707 Grigiškės–Lentvaris–Dobrovolė ruožo nuo 5,2 km iki 6,376 km kapitalinis remontas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu buvo gautas Fabriko g. 11 (unikalus Nr. 4400-2498-9735) nuomininko UAB „Fasadų apšiltinimo sistemos” prašymas dėl nuovažos (Pk 54+68 d. p.) praplatinimo, motyvuojant tuo, kad patekimas į Fabriko g. 11 teritoriją yra tik per Fabriko g. 9 įvažiavimą, o suprojektuotas įvažiavimas į gamybinės paskirties teritoriją yra per siauras sunkiasvorėms transporto priemonėms, kurias savo veiklos vykdymui naudoja nuomininkas. Gavęs Užsakovo pritarimą, Rangovas atliks nuovažos Pk 54+68 d. p. atlankų praplatinimo iki 9 m ties gatvės kraštu įrengimo (papildomus) darbus (detalizuota **Priede Nr. 1**), kurių kaina sudaro 72,31 Eur be PVM;
4. Sutarties vykdymo metu, buvo gautas žemės sklype, kurio unikalus Nr. 4400-3891-3792, adresas Fabriko g. 28, Lentvaris, esančios metalo apdirbimo įmonės UAB „Anvalda” vadovo (sklypo savininko) prašymas dėl nuovažos (Pk 61+84 k. p.) sklandaus sujungimo su esama įrengta trinkelių danga iki sklypo ribos. Buvo priimtas sprendimas Rangovui atlikti sklandų sujungimą su esama trinkelių danga ir dėl to atsirado ***papildomų*** - ***neatliekamų*** darbų (detalizuota **Priede Nr. 1**), kurių kaina sudaro 479,50 Eur be PVM;
5. Sutarties vykdymo metu, Rangovas informavo, kad apšvietimo atramą Nr. 24p pagal Projektą reikia rengti po esama veikiančia elektros oro linija ir, kad, vadovaujantis Rangovo išmatuotais faktiniais aukščiais, oro linija trukdo apšvietimo atramos ir šviestuvo įrengimui, todėl apšvietimo atramą Nr. 24p reikia perkelti kitur. Gavęs Užsakovo pritarimą, Rangovas atliks apšvietimo atramos Nr. 24p perkėlimą 2,5 m, kad būtų išlaikyti normatyviniai atstumai iki esamos elektros oro linijos, dėl ko atsirado ***papildomų*** - ***neatliekamų*** darbų (detalizuota **Priede Nr. 1**), kurių kaina sudaro 152,57 Eur be PVM;
6. Sutarties vykdymo metu, 2025-02-17 raštu Nr.SDV-2025-0078 Rangovas kreipėsi į Užsakovą dėl papildomo 2 kalendorinių dienų termino darbams atlikti. Užsakovas 2025-02-27 raštu Nr.2-25-3055 pritarė papildomam 1 kalendorinės dienos termino suteikimui;
7. Vadovaujantis Sutarties 17 punktu, Šalys susitarė dėl galimybės pratęsti numatytą Sutarties terminą.

**Šalys, remdamosi** Sutarties IV skyriaus ir XII skyriaus nuostatomis, sudaro šį susitarimą dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų kainos:
   1. papildomų darbų kaina:
      1. viso papildomų darbų kaina su PVM 933,87 Eur (devyni šimtai trisdešimt trys Eur 87 ct)
      2. papildomų darbų kaina be PVM yra 771,79 Eur (septyni šimtai septyniasdešimt vienas Eur 79 ct);
      3. 21 proc. PVM yra 162,08 Eur (vienas šimtas šešiasdešimt du Eur 08 ct);
   2. neatliekamų darbų kaina:
      1. viso neatliekamų (atsisakomų) darbų kaina su PVM yra 81,57 Eur (aštuoniasdešimt vienas Eur 57 ct)
      2. neatliekamų (atsisakomų) darbų kaina be PVM yra 67,41 Eur (šešiasdešimt septyni eurai 41 ct).
      3. 21 proc. PVM yra 14,16 Eur (keturiolika Eur 16 ct).
2. Šalys susitaria pakeisti Sutarties kainą ir nustatyti, jog:

*„Sutarties kaina, yra* ***3 446 154,22 Eur su PVM*** *(trys milijonai keturi šimtai keturiasdešimt šeši tūkstančiai vienas šimtas penkiasdešimt keturi Eur 22 ct). Sutarties kainos sudėtinės dalys:*

*Sutarties kaina* ***be PVM*** *yra* ***2 848 061,34 Eur*** *(du milijonai aštuoni šimtai keturiasdešimt aštuoni tūkstančiai šešiasdešimt vienas Eur 34 ct);*

*21 proc. PVM yra* ***598 092,88 Eur*** *(penki šimtai devyniasdešimt aštuoni tūkstančiai devyniasdešimt du Eur 88 ct)“.*

1. Dėl aukščiau šiame Susitarime nurodytų sąlygų Sutarties kaina padidėja toliau nurodyta suma: **852,30**  Eur (su PVM). Galutinė Sutarties kaina yra: ***3 446 154,22*** Eur (su PVM).
2. Šalys susitaria, kad dėl papildomų ir neatliekamų darbų Rangovui yra suteikiamas papildomas **1 (vienos)** kalendorinės dienos darbų atlikimo terminas ir, atsižvelgiant į Sutarties 19 punkto nuostatas, Darbų atlikimo terminas yra 2025 m. kovo 17 d. imtinai.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1 Priedas Nr. 1 – Darbų pakeitimo aktas Nr. 4.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85,, LT-02120 Vilnius  Įmonės kodas 121949798  PVM kodas LT219497917  A.s. Nr. LT36 2140 0300 0060 9614  Luminor Bank AB, banko kodas 40100  El. p. eurovia@eurovia.lt  Dokumentą pasirašantis įgaliotas  bendrovės darbuotojas |